Sisukas viinankeittäjä
Sisukas viinankeittäjä. Kun poliisi Taivalmaa ja Jalasjärven kunnan asettama poliisien avustaja Matti Kuuppelomäki olivat t.k. 12 p:nä Eino Anttilan viinatehdasta hävittämässä Vallinkylässä, syntyi taistelu viinakalujen omistamisesta. Anttila ei olisi sallinut rakkaita työkalujaan särjettävän ja alkoi huitoa veitsellä vastenmielisiä vieraitaan. Vieraat eivät kuitenkaan olleet arkoja, vaan ottivat hurjistuneelta veitsen pois ja särkivät kaluston kaikkineen. Ei säästetty edes pataa, jonka tehtailija Anttila sanoi lainanneensa samasta kylästä. Anttila kuuluu paikkakunnan pahimpiin viinankeittäjiin ja on hän kärsinyt rangaistuksen poliisin vastustamisesta.

</div>

Huomautukset
 Lähde: Vaasa 23.1.1917 sivu 2
 t.k. = tämän kuukauden
 p:nä = päivänä

Anonyymi
Alkoholi
Vaasa
1917